1964-ųjų Pasaulio mugė.
Įsivaizduokit pramogų parką. Įdėkite jį į kosminę raketą
ir iššaukite ją į ateitį. Štai maždaug toks vaizdas.
Ši ekskursija buvo viena tokių, kai nesinori grįžt namo.
Sveiki atvykę į „Futuramą II“, jūsų rytojaus pasaulį.
- Nerealiai. - Geras. Kietai.
Povandeniniai traukiniai sujungs žemynus ir verslus.
Noriu gyvent po vandeniu.
Tau teks ilgam sulaikyt kvapą išėjus pasiimti pašto.
Aš jau dabar tai darau. Mūsų pašto dėžutė prie konteinerių.
Kokie maži ateities žmogučiai.
Sveiki, ateities žmogučiai!
Sėdėk ramiai vagone, Harieta.
Baisi milžinė!
Slėpkitės, ateities žmogučiai! Jūsų miestą puola milžinė bambeklė.
Pone Horacijau, Harieta su Džeine išdykauja.
Vaikai, negadinkit ateities.
Negadinkit paskutinės smagios šios dienos kelionės.
Ar galit patikėti tuo, ką matėme?
Robotai tvarkytojai, elektriniai automobiliai, palydovai!
Kiek visko galėčiau iššnipinėti iš kosmoso.
Norėčiau dabar pat paragauti to keisto ateities maisto.
Įdomu, kas yra belgiški vafliai?
Spėju, tai - vafliai ir, klausyk įdėmiai, jie - iš Belgijos.
Taigi, mokiniai. Susikaupkite ir apgalvokite savo užduotį.
Remdamiesi tuo, ką matėte, parašykite, kas jums labiausiai patinka ateityje.
Kas labiausiai patinka ateityje? Viskas.
Penkios minutės, laikas eina. Sėkmės.
Kas man labiausiai patinka ateityje?
Kosminiai erdvėlaiviai, elektriniai dantų šepetėliai.
Negaliu apsispręsti. Susikaupk, Harieta.
Ateityje man labiausiai patinka...
Negalėjau patikėti.
Pirmą kartą gyvenime aš,
Harieta M. Velš, didi būsima rašytoja, patyriau...
rašytojo bloką.
Tu nori Mes norim
Aš būsiu, kuo aš noriu būt
Mano autonomija
Ne, nesikirpsiu plaukų
Ir rengsiuosi kaip noriu
Man patinka būti savimi
Aš nenoriu Tu nenori
Mes nenorim Kad mums aiškintų ką daryt
„RYTOJAUS PASAULIS“
PAGAL LUIZOS FITSJU KNYGĄ
Jei noriu aptikt geriausią idėją savo prezentacijai,
man teks į viską pažvelgt naujai.
Gražu. Bet kam apsiriboti?
Nagi, ateitie, parodyk man, kas ten pas tave.
Kuprinės valdymo pažymėjimą turiu.
Skristi ten. Iki.
Tai bent. Sumuštinis su pomidorais iš ateities.
Skanu.
Robote Gole, kas jums labiausiai patinka ateityje?
Nesu užprogramuota atsakyti į šį klausimą,
nes geros šnipės pačios viską išsiaiškina.
Man nereikia daugiau idėjų, man reikia tik vienos tobulos.
Visi sėdėjo ir ramiai rašė lyg niekur nieko,
net Pinkis Vaithedas.
Pone Horacijau.
Užbaigiau anksčiau. Jei kam sunku,
galiu padėti.
Atšok, Marijona.
Kaip aš būsiu didi ateities rašytoja, jei apie ateitį negaliu nieko parašyti
net čia, pačioje ateities širdyje?
Laikas baigėsi.
Mokiniai, prieš grįžtant namo, dar turim šiek tiek laiko.
Kas norėtų paragauti belgiškų vaflių?
Skamba smagiai.
Taip.
Kas tau, Harieta?
Nieko.
Ar tu nufotografavai mane?
Ei!
Eime, Harieta. Mūsų laukia ateities vafliai.
Matei jį? Na ir įžūlumas.
Taip, Harieta. Ar galima šnipinėti kitus be leidimo?
Tikrai. Aš tuoj jį pasivysiu.
Nereikia. Jei ponas Horacijus pastebės, kad tavęs nėra,
ateityje būsi palikta po pamokų.
Tu teisus, Sportai. Todėl pridenk mane.
Kaip kartą pasakė Olė Golė: „Eik ten, kur siužetas veda.“
Atsiprašau.
Pričiupau!
Kas čia dabar?
Kodėl fotografavai mane neatsiklausęs?
Aš fotografavau ne tave.
Fotografavai mano suglamžytą popieriaus gniutulą?
Tu matai popierių. Aš matau tiesą.
Šiukšlės, įtrūkimai, tai, ko nemato žmonės, tai - menas.
Aš - fotografas.
Bet tu nesuprasi. Tu - dar vaikas.
Vaikas? O tau kiek, keturiolika?
Man metas. Jau ir taip įstrigau šitoj mugėj.
Nenoriu dar ir su tavim įstrigti.
Jei čia tau taip nepatinka, tai ko atėjai?
Mano tėvai dirba „Kodak“ paviljone. Jie staiposi prieš kaimiečius,
o aš ieškau kažko tikro šitoj tuštybių mugėj.
Kokia čia tuštybė, jei žmonės svajoja apie geresnę ateitį?
Aš netikiu ateitimi.
Aš netikiu grubumu.
Smagios mugės, vaikeli.
Ačiū.
O kai parašysiu genialų darbą
apie tai, kokia nuostabi ateitis mūsų laukia,
ja patikės net ir toks niurzga kaip tu.
Jis panašus į žmogaus ir plytų sienos vaiką.
Džeine! Sportai!
Alio, Marijona! Kur tu?
Aš stoviu ant suoliuko. Apskųsk mane.
Nežinojau, ką daryt.
Buvau pasiklydusi tarp rašinio idėjų, o dabar pasiklydau tikrovėje.
Belgiškų vaflių kioskas!
Kaip sekasi šiukšlių fotografavimas?
Nenorėjau pasakyt, kad tavo nuotraukos - šiukšlės, aš...
Ko reikia?
Aš čia atėjau su klase, mums uždavė parašyt rašinį,
bet aš nesugalvojau, ką rašyti.
Tada pamačiau tave ir pasipiktinau, kad šnipinėji mane neatsiklausęs.
O tada pasiklydau.
Gal gali padėti man surasti savo klasę?
Ne.
Ar tau yra kas sakęs, jog nesi labai geras žmogus?
Mano tėvai gali. Eime jų paklausti.
Gerai. Puiku.
Aš - Harieta, beje.
Čakas. Mano vardas - Čakas.
Paragavau ateities, Džeine.
Ji - iš Belgijos, ir ji yra vaflis.
Jis pakeis pasaulį.
Susikaupk, Sportai. Reikia surasti Harietą.
Susikaupk. Reikia ją surasti.
Grietinėle parašiau Harietos vardą ant vaflio ir palikau jį prie kiosko.
Po juo - servetėlė, ant kurios parašyta, kur mus rasti...
DŽEINĖ LAUKIA HARIETOS
Ar čia toji servetėlė?
Sportai, kaip mus dabar suras Harieta?
Viršuje daugelis pažinsite
žymiausią pasaulyje cirko klouną.
Išverskite šypseną, pone klounai.
Jūs - didžiausioje išryškintoje nuotraukoje pasaulyje.
Vienintelis aukštesnis dalykas mugėje yra apžvalgos ratas.
Čakai.
Labas, sūneli.
Mes nelaukėme tavęs iki vakarienės.
Ir tikrai ne su drauge. Puiku.
Aš - Harieta M. Velš, aš - išties puiki. Ačiū.
Ji dar ir pasiklydusi. Galite jai padėti?
Brangute.
Mes dabar dirbame.
Bet nesijaudink, panele. Čakas mugę pažįsta geriau už mus.
Čakai, brangusis, nuvesk ją pas apsaugą.
Gerai.
Tu - gerose rankose.
Iki, sūneli.
Sėkmės, sūnau. Tik, žinai, nepersistenk.
Tėti, liaukis. Žinau, ką darau.
Eime, Harieta. Mūsų laukia ilgas kelias.
Į kitą mugės pusę.
Gerai. Gal dar sykį apsidairius, mano smegeninė ims veikti.
Tu - išties keistas vaikas, Harieta.
Gal dar ne viskas prarasta.
Laikykis manęs. Gal ko išmoksi.
Pirma pamoka. Kaip manai, apie ką ši mugė?
- Taiką pasaulyje? - Klysti!
Ši mugė skirta tam, kad kai kurie pasaulio mulkiai galėtų uždirbti.
PARAGAUKITE ATEITIES LIMONADO
Ant visų paviljonų užrašyti...
SUVENYRAI IŠ ŠVEICARIJOS
...firmų, siūlančių šlamštą, pavadinimai.
Čia slypi gili prasmė, Harieta.
Užsirašyk tai.
Jei užsirašyčiau tai, ant mano darbo būtų užrašyta:
„pamiršk apie rašytojos karjerą!“
Tu to nežinai. Kaip ir visi šie protinguoliai nežino,
ar ateityje bus nors vienas šitų dalykų.
O tu žinai?
Aš žinau tai, jog kai gyveni dabar,
nesijaudini dėl ateities. Ką dabar jauti?
Prakeiksmą! Jei nesugalvosiu, apie ką rašyt,
ponas Horacijus užmaukšlins man kvailio kepurę
ir mano galva virs kūgiu.
Tai - ateitis. O ką jauti dabar, šią akimirką?
Na,
dabar, šią akimirką,
saulę.
Žmonės šypsosi.
Mano plaukai kvepia riestainiais.
Ar tai ne geriau už nerimavimą dėl to, kas bus?
Gal jau eikime, gerai?
Taip. Eisim.
SUVENYRAI IŠ ŠVEICARIJOS
Tu tik pažiūrėk į šitą nesąmonę.
Turi būt tikras mulkis, kad tokią dėvėtum.
Pažiūrėkime, ar buvote dėmesingi.
Aš visada dėmesinga.
Panele Hotorn, būkite gera, paneškite mano maišelį.
Kas gali pasakyti pavardę vieno iš šio objekto kūrėjų?
Gal panelė Velš?
Šakės. Mums - šakės.
Aš laukiu, panele Velš.
Čarlzas Imsas, pone H.
Teisingai. Šaunuolė, panele Velš. Džiaugiuosi, jog kažkas klausėsi.
Nežinojau, kad puikiai parodijuoji Harietą.
Aš irgi nežinojau.
Spėju, mano balsas tampa plonesnis, kai išsigąstu.
Apsauga - ten.
Kas čia?
Kaip gali matyti tai ir nedžiūgauti dėl ateities?
Vaizdo telefonai?
Tikrai manai, kad žmonės nori matyti pašnekovą?
Žinoma!
Mielai pamatyčiau Džeinės veidelį, kai ji žvengia iš mano pokštų.
Dabar tik girdžiu jos prunkštavimą telefone.
Ar tau jau gimė idėjų?
Ne.
Šita vieta - moderniausia ir nerealiausia pasaulyje.
Idėjos turi liete lietis.
Jei esi tikras rašytojas, negali pasičiupti bet kurią idėją.
Ji turi būt apie tai, ko kiti nemato.
Taip.
Lyg pasaulį fiksuotum tik tokiu kampu,
kokiu fiksuoti gali tik tu.
Kartais jauti didžiulį spaudimą padaryti viską teisingai.
Rašyti žodžius - paprasta. Lyg kalbėtum popieriuje.
Jei manai, kad tai - paprasta,
tai parašyk man apie tai, kas tau labiausiai patinka ateityje,
o aš pafotografuosiu mugę?
Laimės tas, kuris padarys tai geriausiai.
Gerai. Pabandom.
- Tik saugok. - Tik saugok.
Galiu tave nufotografuoti?
Portretas? Kaip banalu.
Harieta.
Nuslydo pirštas.
Laikas baigėsi. Pažiūrėk ir įvertink.
Gana gyvos. Kaip mėgėjai, labai neblogai.
Ačiū. Tavo eilė, išminčiau.
„Ateitis yra šiukšlės“?
Ir viskas?
Pagalvok, Harieta.
Kad ir kas vyks ateityje, šiukšlių bus visada.
Vadinasi, bus ir valytojų, kurie jas rinks.
Pala. Nori pasakyti...
Ateityje tikrai yra valytojų.
Tai jau ne. Ateityje tikrai yra šiukšlių.
- Valytojų. - Šiukšlių.
O gal ir to, ir to?
Ateityje yra šiukšlių ir valytojų?
Man patinka. Tai - tiesa.
Ateityje yra šiukšlių ir valytojų!
Girdėjote? Ateityje yra šiukšlių ir valytojų!
- Kuri dabar valanda? - Pusė penkių.
Nespėsiu. Ar apsauga - toli?
Ji - ten, bet kam kreiptis į apsaugą, jei galim patys surasti tavo klasę?
Tereikia aukščiau užsilipti.
Ar ne tavo tėtis sakė, kad už „Kodak“ paviljoną aukštesnis yra tik...
Apžvalgos ratas!
Nagi, Čakai! Kas pirmas!
Žiūrėk. Ar ne tavo mokytojas?
Ei!
Bėgioti draudžiama!
Taip, draudžiama!
Mes juos sudrausminome.
Tai jau tikrai.
Kaip tu?
Gerai. Tik sunku kvėpuoti. Galim prisėsti?
Žinau, kur prisėsim.
Sėkmės.
Ar tau geriau?
Sakiau, kad viskas man gerai.
Gerai.
Jei negerai, tai irgi gerai.
Paieškokime tavo klasės.
Juk dėl šito čia kylame.
Taip, bet...
Liaukis jaudintis dėl manęs. Nekenčiu, kai kiti dėl manęs nerimauja.
Man viskas gerai!
Žinojau, ką reiškia tas „viskas gerai“.
Tai reiškia: „Man tikrai nėra gerai.“
Norėjau padėti Čakui,
bet kaip ir rašiniui, pritrūkau žodžių.
Ten mano klasė.
Jei nespėsiu iki patikrinimo, man - galas.
Ne, šito negali būti. Privalau išlipti!
Aš net nepradėjau savo užduoties!
Tu, regis, nerviniesi.
Tu nepažįsti pono Horacijaus. Jis iškvies mano tėvus.
Gal ir iškvies.
Gal tave nubaus, išpers ar išsiųs į karo mokyklą.
Bet nerimas tau nepadės.
Nerimas tik skaudina. Patikėk. Aš žinau.
Iš kur?
Nes...
Nes aš kartais nerimauju dėl savo ateities.
Juk sakei, kad netiki ateitimi.
Neversk manęs to sakyti. Tai skamba labai dramatiškai, bet...
Mano širdis nesveika.
Todėl man kartais būna neramu dėl ateities.
Vienintelis dalykas, kuo galiu remtis - ši akimirka.
Tai mane įkvepia.
Štai kodėl Čako tėvai taip dėl jo nerimauja,
štai kodėl jam pritrūko kvapo ir...
štai kodėl jis atrodė toks vienišas.
Tik jis ir jo fotoaparatas. Jis bijojo būti įskaudintas.
Negaliu patikėti, jog ekskursija pasibaigė.
Ar jis žliumbia?
Patikrinimas.
Kas skaitys sąrašą, kol aš žymėsiuosi?
Tegu Sportas skaito, pone Horacijau.
Visas pavardes.
Negaliu kalbėti už Harietą skaitydamas sąrašą.
Skaityk lėtai, Sportai.
Taip lėtai, kaip niekada dar neskaitei.
Žinai, aš niekada nesivažinėjau šiuo ratu.
Iš čia mugė ne taip jau kvailai atrodo.
Tau tereikėjo į viską pažvelgti naujai.
Kaip man kažkas sakė.
Geras patarimas.
Atleisk, kad laiku neradome tavo klasės.
Ateities žinoti mes negalim, bet tavo dėka supratau, jog tai yra gerai.
Taigi, jokių nervų.
Metas gyventi dabar, šią akimirką!
Su tavim.
Gerai, Tompsonas.
Čia.
Gerai. Kitas Tanaka?
Čia.
Voldenas?
Greičiau, Sportai. Autobusas tuoj bus čia.
Kas yra, Sportai? Kita pavardė - Velš. Harieta M. Velš.
Smegenys užšalo.
Skaityk pavardę.
Velš, Harieta.
- Apžvalgos rate? - Kur?
Pone Horacijau... Klausykit, nenoriu kalbėt už Harietą.
Bet tu už ją kalbėjai.
Bet ji man sakė, kad ji nepamatė visos Pasaulio mugės,
ir mes su Džeine - taip pat.
Įdėmiai jūsų klausau.
Jei mes nepakilome aukščiausiu apžvalgos ratu,
ar galim teigti, kad apžiūrėjome visą Pasaulio mugę?
Mokiniai, į apžvalgos ratą!
O kaip autobusas?
Puiki mintis, panele Hotorn.
Gal galite nunešti mano maišelius,
mes tuoj grįšime.
Palaukit. Aš irgi su jumis.
Jis supasi.
Harieta, ar ten - tavo klasė?
Negaliu žiūrėti.
Ar jie lipa į autobusą? Jie jau išvažiuoja?
Ne visai.
Puiki mintis, Harieta. Gaila, kad pats nesugalvojau.
Ačiū. Regis.
Ei, bičiuliai! Nežinau, kaip, bet jūs man išgelbėjote gyvybę.
Atsilyginsi man belgiškais vafliais!
Tavo draugai dėl tavęs labai stengiasi.
Sakiau, kad aš - puiki.
Bet ir tu - puikus, Čakai.
Harieta, galiu tave nufotografuoti?
Ar tau viskas gerai? Nori nufotografuoti žmogų?
Tikrą žmogų.
Pavadinsiu šią nuotrauką „Harieta rašytoja“.
Tau tereikėjo paprašyti.
Pagaliau supratau, apie ką rašysiu rašinį.
Kas man labiausiai patinka ateityje? Toks buvo klausimas.
Praleidusi dieną mugėje, supratau kai ką dar svarbesnio.
Tai, kas vadinama dabartimi.
Ateitis mums siūlo daugybę galimybių,
tačiau kartu joje daug nežinomybės.
O kai nežinai, imi bijoti.
Kas, jei neišsipildys mano svajonės? Kas, jei nutiks kažkas baisaus?
Kas, jei liksiu vienut vienutėlė?
Bet jei gyveni dabar, šią akimirką,
gali staiga imti ir sutikti draugą, su kuriuo imi tobulėti.
„Kitaip galvoti. Kurti kažką tikro.
Sutikti žmogų, su kuriuo pasaulį pamatai kitaip.
Nes ateitis - viso labo spėlionės.
Ir gali nelaukti, kol ją sukurs kažkas kitas,
o imti ir pagerinti ją.
Kartu.“
ITIN SLAPTA
Išvertė Egidija Namavičė